Euroopa Liidu Teataja L 015 , 21/01/1998 Lk 0006 - 0007



Komisjoni määrus (EÜ) nr 134/98, 20. jaanuar 1998, millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 17 lõiget 2, ning arvestades, et: liikmesriikide poolt määruse (EMÜ) nr 2081/92 artikli 17 alusel teatatud teatavate nimede puhul on nõutud lisateavet, et tagada nimede vastavus kõnealuse määruse artiklitele 2 ja 4; lisateave näitab, et kõnealused nimed vastavad kõnealustele artiklitele; seepärast tuleks kõnealused nimed registreerida ja lisada komisjoni määruse (EÜ) nr 1107/96 [3] (viimati muudetud määrusega (EÜ) nr 2325/97 [4]) lisasse; kolme uue liikmesriigi ühinemise järel peab määruse (EMÜ) nr 2081/92 artikliga 17 ettenähtud kuuekuuline ajavahemik algama nende riikide ühinemiskuupäeval; mõned kõnealuste liikmesriikide teatatud nimed vastavad kõnealuse määruse artiklitele 2 ja 4 ning seepärast tuleks need registreerida; käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 1107/96 lisasse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. jaanuar 1998 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT L 148, 21.6.1996, lk 1. [4] EÜT L 322, 25.11.1997, lk 33. -------------------------------------------------- LISA EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Värske liha (ja rups) SAKSAMAA - Diepholzer Moorschnucke (KPN) - Lüneburger Heidschnucke (KPN) ITAALIA - Vitellone bianco dell’Appennino Centrale (KGT) Lihatooted ITAALIA - Soppressata di Calabria (KPN) - Capocollo di Calabria (KPN) - Salsiccia di Calabria (KPN) - Pancetta di Calabria (KPN) Juust ÜHENDKUNINGRIIK - Teviotdale cheese (KGT) Õlid ja rasvad Oliiviõli KREEKA - Σητεία Λασιθίου Κρήτης (Sitia-Lasithi-Crete) (KPN) [1] - Αποκορώνας Χανίων Κρήτης (Apokoronas-Chania-Crete) (KPN) [2] Puuvili, köögivili ja teravili ITAALIA - Pera mantovana (KGT) - Pera dell’Emilia Romagna (KGT) - Pesca e nettarina di Romagna (KGT) Lauaoliivid - Nocellara del Belice (KPN) KREEKA - Ροδάκινα Νάουσας (Rodakina de Naoussa) (KPN) - Φασόλια γίγαντες ελέφαντες Κάτω Νευροκοπίου (Fassolia Gigantes Elefantes de Kato Nevrokopi) (KGT) - Φασόλια κοινά μεσόσπερμα Κάτω Νευροκοπίου (Fassolia koina Mesosperma de Kato Nevrokopi) (KGT) [1] Nimele "Λασιθίου Κρήτης" (Lasithi-Crete) ei taotleta kaitset. [2] Nimele "Χανίων Κρήτης" (Chania-Crete) ei taotleta kaitset. --------------------------------------------------